Алкоголь өндіретін 123 жасырын цех анықталды
DATE: 09:45, 01 Қараша 2024 | GMT +5
TITLE: Алкоголь өндіретін 123 жасырын цех анықталды
URL: https://kaz.inform.kz/news/alkogol-ondretn-123-zhasirin-tseh-aniktaldi-e1a555/
META: DATE: 09:45, 01 Қараша 2024 | GMT +5
TOTAL WORDS: 158
AUTHOR(S):
TEXT: Акцизделетін өнімдердің көлеңкелі айналымына қарсы іс-қимыл мәселелері Қаржылық мониторинг агенттігінде өткен дөңгелек үстел барысында талқыланды. Шараға Қаржы және Ұлттық экономика министрліктері, мемлекеттік кірістер комитеті өкілдерінің, сондай-ақ «Атамекен» ҰКП төралқа төрағасы Райымбек Баталов пен ҚР кәсіпкерлерінің құқықтарын қорғау жөніндегі уәкіл Қанат Нұров, «Қазалкотабак» және «QazSpirits» қауымдастықтарының өкілдері қатысты. Қаржылық мониторинг агенттігі соңғы 4 жылда алкоголь өнімінің заңсыз айналымына байланысты 282 қылмысты тіркеді. Суррогат алкоголь өндіретін 123 жасырын цех анықталып, 3, 3 млннан астам бөтелке, 720 мың литр спирт және құрамында спирті бар сұйықтық, 640 мың жалған ЕБМ тәркіленді. Нәтижесінде, қауіпті өнім тұтынушыларға қауіп төндіріп, бюджетке акциздік алымдардың түспей, адал кәсіпкерлерге зиян келтіріледі. Алкоголь өнімінің көлеңкелі айналымына қарсы тұруға бағытталған ҚМА ұсынатын шаралардың бірі — 2026 жылға жоспарланған таңбалау мен қадағалауды енгізуді жеделдету, сондай-ақ бүкіл өндіріс процесін цифрландыру болып табылады. Шақырылған қатысушылар Агенттіктің адал кәсіпкерлерді қорғау бойынша атқарылған жұмысты, сондай-ақ талдамалық құралдарды пайдалана отырып жүзеге асырылатын алдын алу қызметін атап өтіп, айтылған ұсыныстарды одан әрі іске асырудың маңыздылығын атап өтті
